TIR SPORAZUM

Propise o carinskom postupku i kontroli carinskih vozila sadrži Carinska konvencija o međunarodnom prijevozu robe na osnovi karneta TIR (konvencija TIR), donijeta u Ženevi 1959. godine, revidirana 1975. godine. Ova konvencija, regulira carinsku materiju i postupak carinskih organa prema vozilima i međunarodnim prijevoznicima čija vozila prelaze državne granice s oznakom (tabela, targa) TIR. Obrazac karneta je jedinstven je za sve zemlje koji sadrži manifest tj. popis robe koja se prevozi u vozilu s oznakom TIR. Konvencija TIR pojednostavljuje carinski postupak na graničnim prijelazima vozila s oznakom i karnetom TIR.

Izdavatelj – jamac izdaje karnet temeljem pisanog zahtjeva prijevoznika uz naplatu naknade, te preuzima obvezu plaćanja uvoznih i izvoznih pristojbi i davanja ukoliko dođe do nepravilnosti u svezi s primjenom karneta. Najveći iznos koji se može potražiti od izdavatelja- jamca određuje svaka ugovorna zemlja zasebno. Vozila i kontejneri kojima se prevozi roba u međunarodnom prijevozu s oznakom TIR moraju biti odgovarajuće konstrukcije.

Na vozilo, odnosno kontejner, koji prevozi robu u režimu TIR karnet mora biti stavljena pločica TIR (bijela slova na plavoj podlozi, dimenzija 400×250mm) s prednje i stražnje strane.



Obrazac TIR karneta propisan je TIR konvencijom, a tiska se na francuskom jeziku, osim korica gdje je uz francuski tekst dan i prijevod na engleski. Svaki karnet ima svoj registarski broj, otisnut na koricama i svim listovima karneta, prema registru izdanih karneta koji vodi izdavatelj. Svaki iskorišteni karnet i karnet kojemu je istekao rok važnosti prijevoznik mora vratiti izdavatelju, koji ga vraća IRU-u. TIR karnet vrijedi najviše godinu dana od dana izdavanja od strane IRU-a, pri čemu rok korištenja izdanog karneta određuje izdavatelj- jamac. Karnet se može rabiti samo za jedno putovanje, a izdaje se za pojedinačno vozilo ili kontejner, kao i za skup vozila ili kontejnera.

TIR karnet se sastoji od korica, talona 172, odgovarajućeg broja listića 1 i 2, te obrasca zapisnika o očevidu. Ukupan broj listića u jednom karnetu zavisi o ukupnom broju otpremnih i odredišnih carinarnica ( jedan par listića za svaku otpremnu odnosno odredišnu carinarnicu), te o ukupnom broju zemalja provoza (jedan par listića za svaku zemlju provoza). S tim u svezi postoje dvije vrste karneta: sa šest listića, za prijevoz između samo dvije zemlje i sa četrnaest listića, za prijevoz koji se osim između zemlje otpreme i zemlje odredišta odvija preko jedne ili više provoznih zemalja.

Na slici 4.2. prikazan je sustav TIR karneta sa jednom otpremnom carinarnicom u zemlji izvoza, jednom zemljom provoza i jednom odredišnom carinarnicom u zemlji uvoza.



Otpremna carinarnica u zemlji otpreme usklađuje podatke u TIR karnetu s podacima u prijevoznim ispravama i stvarnim stanjem robe, obavlja pregled robe i vozila, stavlja carinska obilježja, ovjerava karnet, zaključuje i ovjerava manifest robe na svim listićima, određuje rok za prijavljivanje izlaznoj carinarnici, registrira karnet u kontrolniku izlaznih karneta TIR te odvaja listić. Ukoliko se roba prijavljuje kod više otpremnih carinarnica, manifest robe zaključuje i ovjerava posljednja otpremna carinarnica. Izlazna carinarnica u zemlji otpreme kontrolira carinska obilježja, ovjerava karnet, odvaja listić 2 i dostavlja ga otpremnoj carinarnici i svrhu razduženja.

Ulazna carinarnica u zemlji provoza kontrolira carinska obilježja, određuje rok za prijavljivanje robe izlaznoj carinarnici, ovjerava karnet i zadržava odgovarajući listić neparnog broja. Izlazna carinarnica zemlje provoza kontrolira carinska obilježja, ovjerava karnet i odvaja odgovarajući listić parnog broja te ga dostavlja carinarnici preko koje je roba ušla u zemlju sa svrhom razduženja.

**TIR sustav BiH:**

<http://www.komorabih.ba/usluge/tir-sistem/#1543843119876-ade2873c-cc25>